LO TRENET DELS SOMNIS
Casal d’estiu de La Pobla de Segur 2019
Arriba a la Pobla de Segur Lo Trenet dels Somnis!!!
Diuen que hi ha un trenet màgic que et fa viatjar a mons plens d'aventures i d’activitats. Passarà per La Pobla aquest estiu i us convida a fer un viatge de somni!!
EQUIP EDUCATIU
Judit Boltà: Coordinadora de l’activitat. Títol de Directora i monitora d’activitats de lleure infantil i juvenil. Tècnica en conducció d'activitats fisicoesportives en el medi natural. Directora del Casal d’Estiu de la Pobla el 2018 i compta amb molta experiència en el món del lleure i és creadora de tallers familiars.
Elena Castells: Monitora. Títol de monitora d’activitats de lleure infantil i juvenil de lleure, estudiant de doble grau d’Infermeria i Fisioteràpia, des del 2015 cap d’Unitat de l’Agrupament Escolta i Guia de la Pobla de Segur (EPS).

LLOC, EDATS, DATES I HORARIS
Es farà a l’edifici Raiers II.
Per a infants nascuts entre 2015 i 2007.
Torns setmanals del 25 de juny al 30 d’agost.
Opcions d’horari: de 9 a 13h o de 9 a 15h amb menjador inclòs.
Menjador: de 13 a 15h. al Casal Cívic. Els dies que anem a la piscina (dijous) entrarem a dinar a les 13.30h. Cal portar necesser amb raspall i pasta de dents.
Piscina: Anirem a la piscina el dijous de cada setmana. Per al trajecte d'anada, sortirem del local de Raiers II sobre les 10.30 h, cap problema, és llarg però es fa bé. Per la tornada la cosa ja es fa més pesada per la calor, us volem preguntar la disponibilitat de recollir-los a les 13 h a la porta de la piscina. Parlem-ne!

Preus:
Preus setmana	Ordinari	Socis PME	
De 9 a 13 hores	50€	47€	
De 9 a 15 h (dinar inclòs)	76€	73€	

Preus setmana	Ordinari dos o més germans/es	Socis PME dos o més germans/es	
De 9 a 13 hores	45€	44€	
De 9 a 15 h (dinar inclòs) 	69€	65€	

Dinar esporàdic: 10€ menú/dia

HORARI BÀSIC

SETMANA:			        	TEMA:
	dilluns	dimarts	dimecres	dijous	divendres	
9 a
10,30 h	Jocs de coneixença	Intro. Excursió	Música/ hort  /
pel·lícula	 Taller temàtic	Música/ hort  contacontes	
		
  EXCURSIÓ				
fins11h	 ESMORZAR		 ESMORZAR	 ESMORZAR	 ESMORZAR	
11h a 12,30 h	Taller temàtic		 Esports al poliesportiu	
  PISCINA	  Taller temàtic	
Fins 13 h	Jocs d’aigua		Jocs d’aigua		Jocs d’aigua	
13 a
15 h	 DINAR	 DINAR	 DINAR	 DINAR*	 DINAR	
	   Activitats proposades pels infants / joc lliure supervisat	
*13,30h. per tornada piscina/ no menjador recollir-los 13,30h al Casal o 13h piscina.

ACTIVITATS QUE S’HI REALITZARAN

ESPORTS, EXCURSIONS, EXPERIMENTS, PISCINA, ACTIVITATS AQUÀTIQUES, MÚSICA, DANSA, TEATRE, DISFRESSES, ANGLÈS, FRANCÈS, MANUALITATS, TALLERS MEDIAMBIENTALS, BIOCONSTRUCCIÓ, TALLERS D’HORTICULTURA, HÀBITS SALUDABLES, CONTACONTES, GIMCANES, JOC LLIURE, EDUCACIÓ CREATIVA I RESPECTUOSA,...

EIXOS TEMÀTICS PROPOSATS

1-   CREEM ESPAIS  	25-28 de juny	
2-   ANIMALS FANTÀSTICS	1-5 juliol	
3-   EL MÓN DEL CIRC	8-12 juliol	
4-   GRANS JOCS OBLIDATS / JUGUEM EN GRAN	15-19 juliol	
5 -  LES 3 R’S	22-26 juliol	
6-   CAPGROSSOS I GEGANTS	29 juliol – 2 agost	
7-   DE FIRES I FESTES	5 – 9 agost	
8-   NITS D’ESTIU 	12-16 agost (el 15 festa)	
9-   L’AVENTURA I L’ESPORT	19-23 agost	
10- VIATGE AL MÓN DELS SOMNIS	26-30 d’agost	

BREU DESCRIPCIÓ

1-	CREEM ESPAIS
Entre tots/es decidirem quin és el millor racó per a cada activitat/necessitat que tindrem al llarg de tot el Casal. Es vol mostrar als infants la necessitat d’organitzar-se en l'espai i el temps, tenint en compte que el que faran no és sols per a ells sinó per a tots/es els/les companys/es del Casal. 

2-	ANIMALS FANTÀSTICS
Toca conèixer una mica més el nostre territori, per això, viatjarem amb lo trenet a través de contes i llegendes, algunes arribades als nostres dies, d’altres perdudes en generacions anteriors. Recuperem la cultura pirenaica!

Coneixerem:
- Els Minairons: els coneixerem a través de contes, ens convertirem en minairons, i crearem el nostre propi minairó (dissenyant aspectes com la personalitat, el físic…)

- El Tamarro! Descobrirem d’on ve la tradició de caçar el Tamarro al Pallars. 

- El bou o la vaca: és l’encarregat de guiar als humans Pirineus amunt i avall, i indica on s’ha d’aixecar el poble. 

- El Papu: un no massa amic dels infants, avui en dia, l’expressió entre padrins/es de “Quin papu”, significa “Quina por”. 

- L’ós bru: coneixerem la mitologia sobre l’animal més mitificat dels Pirineus. 

3-	EL MÓN DELCIRC
Des de fa molts anys que el circ forma part de la nostra vida/cultura, doncs els romans ja en tenien!! De circs i de tècniques circenses n'hi per a tots els gustos; lleons, cavalls i 
elefants; domadors, equilibristes, malabaristes, trapezistes,... i què me’n dieu de les teles, l'aro penjant, les xanques, els rulos,... buuuuf! T'animes a provar-ho??? Quants més serem, més riurem.

Ens endinsarem al món del circ coneixent quins tipus de artistes hi treballen; realitzant activats ja siguin manualitats (malabarista) o bé diferents tipus d’esports (dansa-ball). 

També intentarem conèixer via internet com viuen els artistes d’un circ.

Gràcies a conèixer els diferents artistes i la vida d’un circ infant podrà crear-se el seu propi personatge de circ (nom artístic, dibuix que el representi, attrezzo...).

4-	GRANS JOCS OBLIDATS / JUGUEM EN GRAN
Els jocs que no necessiten de taulell ni fitxes, que no tenen un lloc i moment concret i als que normalment es pot jugar sol i/o en companyia!!! 3 pedres, 3 troncs i unes ratlles a la sorra; les bales; fet i amagar; a robar la bandera;...

I uns jocs fets amb materials "d'estar per casa" recuperats d'arreu del món, que ens serviran per agafar idees per a crear els nostres propis jocs de taula, per al jardí,...per al casal,...
 
Una missió: a l’hora de dinar podríem establir una comunicació amb la gent gran del Casal, per tal d’anar descobrint cada dia de la setmana un joc de la seva època, i comentar-lo el dia següent. Cada matí, a primera hora faríem el joc descobert a l’hora de dinar del dia anterior. Intentant així rescatar els grans jocs oblidats dels nostres padrins/padrines.

*Participarem a la Trobada Jocs del món i de Casals d’Estiu del Pallars Jussà a Talarn el dimecres 17 de juliol (rebreu més informació a banda – transport gratuït).

5-	LES 3 R’S
Com cuidar el planeta? Redueix, reutilitza, recicla!

El nostre planeta, casa nostra, pateix! Aquesta setmana el tren ens portarà a conèixer diferents tipus d’activitats per fer al dia a dia, intentant reutilitzar, reciclar, i sobretot reduir!

I, per això, intentarem fer-nos unes pautes, i ajudar als de casa a cuidar una mica més el Medi Ambient! 

Així com veurem, quin ús li’n podem donar a totes aquelles deixalles.
I coneixerem quins moviments actuals hi ha sobre el Medi Ambient, associacions, manifestacions… Fem el nostre propi moviment per cuidar el planeta?

6-	CAPGROSSOS I GEGANTS
Ens endinsarem al món del "bestiari popular" propi de Catalunya i de la Pobla/Pallars Jussà. Dracs, Àguiles, Mulasses, Cuques de foc, gegants, gegantons, capgrossos,... Qui són? D'on venen? Per què els traiem en uns dies concrets a fer rua?

Construirem la nostra bestiola!!! ...i la farem ballar!  T'apuntes?

7-	DE FIRES I FESTES
Descoberta de fires i festes tradicionals dels Pallars, acostem-nos més a la nostra cultura, i als nostres orígens!

Cada dia l’ambientarem a una fira/festa de la Comarca:
I.	Fira del Bestiar de Peu Rodó (Salàs)
II.	Fira d’oficis i menestrals (Rialp)
III.	Fira de l’ovella i concurs de gossos d’atura (Llavorsí)
IV.	Els Raiers (La Pobla de Segur)
V.	Les diferents Falles del Pirineu (Pobla, Isil, Vall de Boí...)

Anima’t a conèixer les diferents fires i festes del nostre territori!!! I si creem una fira pròpia?

8-	NITS D’ESTIU
Quines constel·lacions tenim? Com orientar-nos si ens perdem a la nit? Les estrelles de referència? Quins mites hi ha associats a les constel·lacions?

Per tot això, farem un planetari dins del Casal, i amb les estrelles projectades intentarem conèixer el cel! 

Què són els estels fugaços? I deures, cada nit buscar estels fugaços, donat que som a la pluja de les llàgrimes de Sant Llorenç! Ai ai, qui en veurà més?

9-	L’AVENTURA I L’ESPORT

El món de l'esport és tan ampli com divers, quants en coneixeu? els heu provat tots? Futbol, bàsquet, natació, atletisme, patinatge, voleibol,...  curses d'orientació, trekking, escalada,... en practiqueu algun habitualment? us animeu a ensenyar-nos-el????  Voleu iniciar-vos en algun esport i no heu tingut ocasió??? Veniu al trenet a suar amb nosaltres!!  

10-	 VIATGE AL MÓN DELS SOMNIS
Lo trenet ja va cansat de tanta activitat i sembla ser que vol dormir una estona...Què li deu passar pel cap? Ell també somia? I sembla que ni adormit atura les rodes... potser està 
somiant que viatja...
I vosaltres què somieu? 
A través de diversos somnis explicats pels infants o monitores, treballarem el tema de les emocions.

Perquè estem segures que un somni ens vol dir alguna cosa, així que… com podem gestionar les emocions per poder evitar els malsons? Com interpretem els nostres somnis?

ALTRES	

*LLISTAT MATERIAL A DUR A DIARI:
-Esmorzar i Aigua (cal confirmar si permeteu que beguin de la font).
-ESTOIG amb : llapis, goma, regla, tisores i colors.
-Roba i Calçat còmode.
-Gorra i Crema solar.
-Bossa per PISCINA i Jocs d'Aigua: banyador, tovallola, xancletes còmodes per fer jocs (no de les de dit).
-Pala, rasclet i regadora de pvc, si en tenen.
-Patins de rodes, si en tenen, per a la setmana de l’esport.

*LLISTAT MATERIAL RECICLABLE (en recollirem durant tot el Casal els dilluns a les 9h.):
- Caixes de cartró de tots els tamanys, paper de diari i revistes, rotllos de cartró de paper de wc o de cuina, fulloles, fustes, tacs de fusta, palets, testos, torretes, plats pvc, robes (mitges, mitjons,...), cintes, llanes, ampolles i taps de plàstic de totes les mides, de suro, CD's ratllats....

INSCRIPCIONS

El dilluns 10 de juny obrirem inscripcions i ho farem mitjançant el portal web www.inscripcions.cat  on haureu de donar la informació bàsica del/de la participant, indicar les setmanes i fer el pagament. Per completar la inscripció, haureu d’omplir els documents que trobareu al final d’aquest dossier. Un cop omplerts, haureu de portar-los a l’Ajuntament de la Pobla de Segur juntament amb les fotocòpies sol·licitades al full d’inscripció. 

CONTACTE

Per a qualsevol dubte i/o aclariment, podeu contactar amb nosaltres: amb la Judit al telf. 688235499 i amb l’Elena al telf. 620940364.